Afknouery in skole – jou kind kan 'n slagoffer wees - AfriForum
Afknouery is 'n wêreldwye probleem en Suid-Afrika is beslis geen uitsondering nie. Volgens 'n Unesco-verslag word bykans 250 miljoen kinders en jongmense jaarliks op 'n globale skaal afgeknou. Navorsing toon dat boelies daarop uit is om sekere kinders te treiter en af te knou weens verskeie redes soos verskille in etniese- en kultuurgroepe, liggaamlike voorkoms, of seksuele- of geslagsoriëntasie.
Vanuit 'n Suid-Afrikaanse perspektief vind daar gereeld voorvalle van afknouery plaas, soos byvoorbeeld die voorval in Maart 2016 waar 'n leerder by 'n skool in Kaapstad 'n ander leerder met 'n baksteen teen die kop gegooi het. Twee seuns was by hierdie voorval betrokke. 'n Ander voorbeeld van afknouery het in 2016 in Stellenbosch plaasgevind waarna twee boelievideo's die rondte op sosiale media gedoen het. Die eerste video het gewys hoe 'n skoolmeisie aangerand is en, in plaas daarvan dat hulle haar help, was haar medeleerlinge blote omstanders, wat selfs video's van die voorval geneem het. In die tweede video het van die leerders egter die afknouery probeer stopsit. 'n Familielid van die slagoffer in die tweede video het gesê dat 'n klag teen die aanvaller ingedien is. Sy het bygevoeg dat hierdie tipe voorvalle nie toegelaat kan word nie en dat negatiewe gevolge kan ontstaan, soos kinders wat te bang is om skool toe te gaan en ook die moontlikheid van die ontwikkeling van selfmoordneigings. Sy het ook aangedui dat dinge nie kan aangaan soos wat dit tans voortduur nie.
Afknouery is skadelike of aggressiewe gedrag wat op 'n aanhoudende en deurlopende wyse plaasvind en spesifiek op 'n leerder met minder gesag en selfvertroue as die aanvaller gerig word. Noorse navorser Olweus het die volgende drie karaktereienskappe van afknouery geïdentifiseer:
'n Wanbalans van mag wat die slagoffer hulpeloos laat waar hy nie homself doeltreffend teen die aggressiewe gedrag kan verdedig nie.
Fisies (skop, slaan of boks);
Verbaal (noem kinders name, spot dryf of dreigemente);
Kuberafknouery (deur die internet – sosiale media soos Facebook; of selfone – haatboodskappe, bedreigings).
Hier is vyf tekens wat kan aandui of jou kind 'n slagoffer van afknouery is:
Ongewillig om skool toe te gaan
As jou kind dit normaalweg geniet om skool toe te gaan en ewe skielik nie meer wil gaan nie, kan dit daarop dui dat jou kind by die skool afgeknou word. Moenie gefrustreerd raak deur sy ongewilligheid om daaroor te praat nie, maar sit eerder en gesels met jou kind oor die redes waarom hy nie meer wil skool toe gaan nie. Ouers moet geduldig wees as kinders aanvanklik bietjie senuweeagtig is om hulle te vertel wat aangaan.
Hou jou kind se vriendegroep dop, want só kan jy agterkom wie hy ignoreer. Jou kind kan homself van 'n vorige vriendegroep distansieer.
Vrees om skool toe te gaan, om skool toe te ry met die skoolbus, of om skooltoe of huistoe te loop;
Verskonings word opgemaak oor hoekom hulle nie skooltoe kan gaan nie;
Wanneer jy met jou kind gesels, moenie bloot reguit vra of hy geboelie word nie. 'n Beter manier waarop hy genader kan word, sluit in:
As hul ouer moet jou kinders besef dat jy vir hulle lief is en altyd daar is vir hulle. Dit is dus belangrik dat hulle moet weet dat hulle enige tyd met jou kan kom praat as daar dinge is wat hulle pla. Dit is ook baie belangrik om noue bande met jou kind se skool te hê, sodat jy sal weet wanneer daar iets aan die gang is, soos jou kind wat moontlik afgeknou word. Jy kan dan 'n onderwyser kontak om oor jou kind te gesels, omdat jou kind se onderwyser in die beste posisie is om hulp te bied, juis omdat hulle die verhoudinge tussen kinders en hul skoolmaats verstaan.
Botha, R. 2016. Media24: Second bully video emerges from Stellenbosch school. Internetbron. Beskikbaar by: http://www.news24.com/SouthAfrica/News/second-bullying-video-emerges-from-stellenbosch-school-20161207. (Toegang 2 April 2017).
De Villiers, J. 2017. Media24: 14-year-old hit with brick at Cape school. Internetbron. Beskikbaar by: http://www.news24.com/SouthAfrica/News/watch-14-year-old-hit-with-brick-at-cape-school-20170315. (Toegang 3 April 2017).
Gaete, J., Valenzuela, D., Rojas-Barahona, C., Valenzuela, E., Araya, R. and Salmivalli, C. 2017. The KiVa antibullying programme in primary schools in Chile, with and without the digital game component: study protocol for a randomised controlled trial. Trials. 18(75):1–9.
Holben, D.M. and Zirkel, P.A. 2016. School Bullying Case Law: Frequency and Outcomes for School Level, Protected Status, and Bullying Actions. Ethical Human Psychology and Psychiatry. 18(2):111–133.
Meeker, M. 2016. 5 Signs Your Child Is Being Bullied at School. Internetbron. Beskikbaar by: https://megmeekermd.com/blog/5-signs-your-child-is-being-bullied-at-school/. (Toegang 12 April 2017).
UN News Centre. 2017. Bullies target physical appearance, ethnicity, gender or sexual orientation – UN reports. Beskikbaar by: http://www.un.org/apps/news/story.asp?NewsID=55984#.WO3gpWl97IV. (Toegang 10 April 2017).
Deur: Leandie Bräsler .Afknouery is skadelike of aggressiewe gedrag wat op 'n aanhoudende en deurlopende wyse plaasvind en spesifiek gerig word…
Lees meer DIE INVLOED VAN BOELIEGEDRAG OP ONS LAND SE KINDERS IN 2019: FISIESE, EMOSIONELE, VERBALE EN KUBERAFKNOUERY. WAT KAN GEDOEN WORD?Continue
Voorkom boeliegedrag/afknouery met 'n positiewe skoolklimaat en -kultuur
Deur Leandie Bräsler AfriForum se teenboelieveldtog ondersteun en onderskryf die vernuwing van 'n gesonde en veilige skoolklimaat, -kultuur en -omgewing…